**ΣΥΝΟΠΤΙΚΗ ΘΕΩΡΙΑ**

1. **Δεκαδικό κλάσμα**

**Δεκαδικό κλάσμα** ονομάζεται το κλάσμα που έχει παρανομαστή μια δύναμη του 10.

1. **Ακέραιο και δεκαδικό μέρος**

Κάθε δεκαδικός αριθμός έχει το ακέραιο μέρος και το δεκαδικό μέρος. Τα δύο αυτά μέρη χωρίζονται με την υποδιαστολή (,) π.χ. 15,12 το 15 είναι το ακέραιο μέρος και το δώδεκα το δεκαδικό.

1. **Τάξεις δεκαδικών**

Στο δεκαδικό μέρος οι τάξεις ξεκινάμε αμέσως μετά την υποδιαστολή και είναι κατά σειρά δέκατα, εκατοστά, χιλιοστά, δεκάκις χιλιοστά, εκατοντάκις χιλιοστά, εκατομμυριοστά κλπ.

1. **Διάταξη και στρογγυλοποίηση δεκαδικών**

Οι δεκαδικοί αριθμοί διατάσσονται και στρογγυλοποιούνται με τον ίδιο τρόπο όπως οι ακέραιοι.

1. **Διαδικασία στρογγυλοποίησης δεκαδικών αριθμών**

Για να στρογγυλοποιήσουμε ένα δεκαδικό αριθμό:

1. Προσδιορίζουμε τη δεκαδική τάξη στην οποία θα γίνει η στρογγυλοποίηση.

2. Εξετάζουμε το ψηφίο της αμέσως μικρότερης τάξης (δεξιά).

- Αν αυτό είναι **μικρότερο του 5**, το ψηφίο αυτό και όλα τα ψηφία των μικρότερων τάξεων μηδενίζονται.

- Αν αυτό είναι **μεγαλύτερο ή ίσο του 5**, το ψηφίο αυτό και όλα τα ψηφία των μικρότερων τάξεων μηδενίζονται και το ψηφίο **της τάξης στρογγυλοποίησης αυξάνεται κατά 1**.

Με ανάλογο τρόπο γίνεται και η στρογγυλοποίηση του ακεραίου μέρους.

1. **Πράξεις δεκαδικών αριθμών**

Οι πράξεις των δεκαδικών αριθμών γίνονται με τον ίδιο ακριβώς τρόπο όπως και στους ακέραιους.

1. **Μεταφορά της υποδιαστολής**

Όταν ένα δεκαδικό αριθμό:

* Το **πολλαπλασιάζουμε με 0,1 , 0,01 , 0,001 ...** κλπ ή **τον διαιρούμε με 10, 100, 100 ...** κλπ. τότε **μεταφέρουμε την υποδιαστολή προς τα αριστερά** κατά μία, δύο, τρεις ... κλπ θέσεις.

Ενώ όταν ένα δεκαδικό αριθμό:

* Το **πολλαπλασιάζουμε με 10, 100, 100 ...** κλπ. ή **τον διαιρούμε με**  **0,1 , 0,01 , 0,001 ...** κλπ τότε **μεταφέρουμε την υποδιαστολή προς τα δεξιά** κατά μία, δύο, τρεις ... κλπ θέσεις.